*Projekts*

2019. gada \_\_\_\_\_\_\_\_\_ Rīkojums Nr. \_\_\_\_\_

Rīgā (prot. Nr. \_\_\_\_\_\_\_ §)

**Par “****Latvijas Nacionālo enerģētikas un klimata plānu 2021.-2030.gadam”**

1. Apstiprināt “Latvijas Nacionālo enerģētikas un klimata plānu 2021.-2030.gadam” (turpmāk – Plāns).

2. Noteikt Ekonomikas ministriju, Vides aizsardzības un reģionālās attīstības ministriju, Finanšu ministriju, Zemkopības ministriju, Satiksmes ministriju, Labklājības ministriju, Izglītības un zinātnes ministriju, Veselības ministriju, Pārresorsu koordinācijas centru, Valsts kanceleju, Sabiedrisko pakalpojumu regulēšanas komisiju, pašvaldības par atbildīgajām institūcijām plāna ieviešanā.

3. Noteikt, ka Plāna īstenošanu koordinē un uzrauga Nacionālā enerģētikas un klimata padome.

4. Nozaru ministrijām, izstrādājot vai grozot atbilstošos politikas plānošanas dokumentus un tiesību aktus, Eiropas Savienības fondu, Emisiju kvotu izsoles instrumenta vai cita finansējuma īstenošanai noteiktos politikas plānošanas dokumentus vai tiesību aktus, kā arī izstrādājot kārtējā gada budžeta likumprojektu vai likumprojektu par vidēja termiņa budžeta ietvaru un ar tiem saistītos nozaru tiesību aktus ņemt vērā un ievērot Plānā noteiktos mērķus, rīcībpolitikas pasākumus un to ieviešanai paredzētos termiņus.

5. Jautājumu par valsts budžeta līdzekļu piešķiršanu Plāna pasākumu īstenošanai 2021.gadā un turpmākajos gados izskatīt Ministru kabinetā kopā ar visu ministriju un citu centrālo valsts iestāžu iesniegtajiem prioritāro pasākumu pieteikumiem gadskārtējā valsts budžeta likumprojekta un vidēja termiņa budžeta ietvara likumprojekta sagatavošanas un izskatīšanas procesā atbilstoši valsts budžeta finansiālajām iespējām.

6. Ekonomikas ministrijai sadarbībā ar Vides aizsardzības un reģionālās attīstības ministriju koordinēt Plāna aktualizēšanu saskaņā ar *Eiropas Parlamenta un padomes 2018.gada 11.decembra regulu Nr.2018/1999 par enerģētikas savienības un rīcības klimata politikas jomā pārvaldību un ar ko groza Eiropas Parlamenta un Padomes Regulas (EK) Nr. 663/2009 un (EK) Nr. 715/2009, Eiropas Parlamenta un Padomes Direktīvas 94/22/EK, 98/70/EK, 2009/31/EK, 2009/73/EK, 2010/31/ES, 2012/27/ES un 2013/30/ES, Padomes Direktīvas 2009/119/EK un (ES) 2015/652 un atceļ Eiropas Parlamenta un Padomes Regulu (ES) Nr. 525/2013*, un ekonomikas ministram nodrošināt aktualizētā Plāna projekta iesniegšanu Eiropas Komisijā līdz 2023. gada 30. jūnijam.

Ministru prezidents A. K. Kariņš

Ekonomikas ministrs R. Nemiro

Iesniedzējs:

Ekonomikas ministrs R. Nemiro

Vīza:

Valsts sekretārs Ē.Eglītis